yó jyeṣṭhábandhur ápabhūtaḥ syā́t táṁ sthále 'vasā́yya brahmaudanáṃ cátuḥśarāvam paktvā́ tásmai hotavyā̀ várṣma vaí rāṣṭrabhŕ̥to várṣma sthálaṃ várṣmaṇaivaínaṃ várṣma samānā́nāṃ gamayati cátuḥśarāvo bhavati dikṣv èvá práti tiṣṭhati kṣīré bhavati rúcaṃ evā́smin dadhāty úd dharati śr̥tatvā́ya sarpíṣvān bhavati medhyatvā́ya cátvāra ārṣeyā́ḥ prā́śnanti diśā́m evá jyótiṣi juhoti